**भारत सरकार**

**वस्‍त्र मंत्रालय**

**राज्‍य सभा**

**तारांकित प्रश्‍न संख्‍या 322\***

**26 मार्च, 2018 को उत्‍तर दिए जाने के लिए**

**भारतीय हस्तशिल्प और हथकरघा निर्यात निगम**

**लिमिटेड द्वारा भुगतान को रोका जाना**

**\*322. सरदार बलविंदर सिंह भुंडरः**

**क्या वस्त्र मंत्री यह बताने की कृपा करेंगे किः**

(क) क्या यह सच है कि भारतीय हस्तशिल्प और हथकरघा निर्यात निगम लिमिटेड ने वित्तीय वर्ष 2016-17 तक के प्रतिवेदनों की लेखा-परीक्षा पूरी कर ली है;

(ख) यदि हां, तो छोटे उद्यमियों/व्यापारियों के भुगतान रोके जाने के क्या कारण हैं जबकि लेखा-परीक्षित प्रतिवेदन कंपनी रजिस्ट्रार को प्रस्तुत किए जा चुके हैं;

(ग) उन उद्यमियों/व्यापारियों/फर्मों के नाम क्या-क्या हैं जिनके भुगतानों को, 31 दिसंबर, 2017 को देय धनराशि के साथ लेखा-परीक्षा पूरा किये जाने के बावजूद, उक्त तारीख तक रोक दिया गया है अथवा जारी नहीं किया गया है; और

(घ) छोटी फर्मों/व्यापारों के लिए शीघ्र भुगतान जारी किए जाने हेतु क्या-क्या कदम उठाए जा रहे हैं?

**उत्‍तर**

**वस्‍त्र मंत्री**

**(श्रीमती स्‍मृति ज़ूबिन इरानी)**

**(क) से (घ):** एक विवरण सदन के पटल पर रख दिया गया है।

**दिनांक 26.03.2018 के राज्‍य सभा तारांकित प्रश्‍न संख्‍या \*322 के भाग (क) से (घ) के उत्‍तर में उल्लिखित विवरण**

**(क):** जी, हां।

**(ख) से (घ):** चूंकि मैसर्स ईडलवीज कमोडिटीज लि. (ईसीएल) के बुलियन आयात के मामले की केंद्रीय अन्‍वेषण ब्‍यूरो (सीबीआई) द्वारा जांच की जा रही है इ‍सलिए हैंडिक्राफ्ट्स एंड हैंडलूम्‍स एक्‍सपोर्ट्स कारपोरेशन ऑफ इंडिया (एचएचईसी) ने दिनांक 31.12.2017 तक विभिन्‍न बुलियन पार्टियों को देय 12.45 करोड़ रुपए की राशि रोक दी है। एचएचईसी ने जिन बुलियन पार्टियों का भुगतान रोका है उन्‍होंने ईसीएल और एचएचईसी के बीच हस्‍ताक्षर किए गए करार के अनुसार आयात प्रक्रिया को अपनाया है। सीबीआई ने मामले की जांच पूरी नहीं की। इन पार्टियों को देय भुगतान की राशि, सीबीआई की जांच से निकले परिणाम के अनुकूल होगी। जिन बुलियन पार्टियों का भुगतान रोका गया है उनका ब्‍यौरा नीचे दिया गया है:

|  |  |  |
| --- | --- | --- |
| **क्र.सं.** | **बुलियन पार्टियों के नाम** | **करोड़ रुपए** |
| 1. | मैसर्स ईडलवीस कमोडिटीज लि. (ईसीएल)-सीबीआई की जांच चल रही है | 5.12 |
| 2. | मैसर्स एसएमसी कामट्रेड लि. | 2.48 |
| 3. | मैसर्स आत्‍माराम अमर नाथ | 1.50 |
| 4. | मैसर्स फ्रास्‍ट इंटरनेशनल लि. | 2.76 |
| 5. | मैसर्स कोठारी प्रोडक्‍ट लि. | 0.23 |
| 6. | मैसर्स रेलिगेअर बुलियन लि. | 0.16 |
| 7. | मैसर्स सोनी चुनीलाल गोविंद भाई ज्‍वैलर्स प्रा.लि. | 0.01 |
| 8. | मैसर्स दिल्‍ली स्‍पॉट बुलियन ट्रेडिंग कं. प्रा.लि. | 0.03 |
| 9. | मैसर्स मैटलॉय ट्रेडिंग सर्विसेज (प्रा.) लि. (यह मामला कस्‍टम्‍स के प्राधिकारियों के पास लंबित है) | 0.11 |
| 10 | एमएमटीसी पैम्‍प इंडिया (प्रा.) लि; | 0.05 |
|  | **कुल** | **12.45** |

\*\*\*\*\*